
REFERAT DE APROBARE

[bookmark: _GoBack]Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre privind modificarea Hotărârii Consiliului Local nr. 105/25.07.2023 pentru probarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5.
În baza OUG nr. 57/2019 privind Codul administrativ, vă prezint următoarele :
	Terenul supus concesionării, în suprafaţă de 36,1673 ha situat în  extravilanul oraşului Boldeşti-Scăeni suprafața de 353.516,00 mp și în intravilan suprafața de 8.157,00 mp,  Tarlaua 5, P 43/4, nr. cadastral 25791, P 43/3 nr. cadastral 25793, P 51 nr. cadastral 25799 , P 43/1/1 nr. cadastral 25800, P 43/2 nr. cadastral 25802, P 40 nr. cadastral 25804 și P 43/5 nr. cadastral 25806, este proprietate privată a oraşului, conform HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni cu modificările și completările ulterioare și face parte din amenajamentul pastoral conform HCL nr. 165/19.12.2017 privind aprobarea Amenajamentului pastoral pentru pajiștile aflate în proprietatea privată a orașului Boldești-Scăeni. Terenul a fost închiriat prin contractul de închiriere nr. 5915/20.04.2018 unui crescător de animale, iar prin HCL nr. 48/30.03.2021 contractul a fost reziliat.  În prezent terenul nu are o folosință agricolă, (pajişte) fiind acoperit de vegetație și arbuști.
	Prin adresa înregistrată la sediul Primăriei oraș Boldești-Scăeni sub nr. 5025/21.03.2023, S.C GREEN ENERGY PLUS S.R.L., solicită concesionarea unei suprafeţe de teren de 36 ha în vederea construirii și exploatării unui parc de panouri fotovoltaice, în sistem dual.
       Potrivit dispoziţiilor art. 308, alin.(4) din OUG nr. 57/2019 privind Codul administrativ, iniţiativa concesionării trebuie să aibă la baza efectuarea unui studiu de oportunitate, care, potrivit dispoziţiilor art.309, alin. (5) din OUG 57/2019 trebuie aprobat de către concedent, adică de către Consiliul Local.
Prin Hotărârea Consiliului Local nr. 105/25.07.2023 pentru probarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5situat în T 5;
În urma lucrărilor de cadastru sistematic în T5 a reieşit că din suprafaţa totală de 36,1673 ha, suprafaţa de 0,8157 ha se află în intravilan. Având în vedere această situaţie, se impune modificarea anexei la HCL nr. 105/25.07.2023 , Studiul de oportunitate, astfel încât acesta să corespundă realităţii.
Faţă de cele mai sus prezentate, propun modificarea HCL nr. 105/25.07.2023, în sensul înlocuirii anexei cu anexa la prezenta hotărâre
În speranţa aprobării, vă mulţumesc anticipat !

                                                      PRIMAR,
                                      BUCUROIU CONSTANTIN


                         Consiliului Local al Oraşului Boldeşti-Scăeni

